Publication: Magyar Közlöny
Issue: MK-2010-171 (Year: 2010, Number: 171)
Era: contemporary
Section: 2010. évi CX. törvény
Paragraph Index: 1664

70. cikk Szállítás A felek fejlesztik és erõsítik együttmûködésüket a szállítás területén. Ez az együttmûködés többek között az oroszországi szállítási rendszerek és hálózatok szerkezeti átalakítását és korszerûsítését, és – ha szükséges – a szállítási rendszerek összeegyeztethetõségének fejlesztését és biztosítását célozza globálisabb szintû szállítási rendszerek elérése érdekében. Az együttmûködés többek között az alábbiakra terjed ki: – a közúti közlekedés, a vasutak, kikötõk és repülõterek kezelésének és üzemeltetésének korszerûsítése, – a vasutak és a vízi utak, valamint az utak, kikötõk, repülõterek és a légi közlekedés infrastruktúrájának korszerûsítése, ideértve a közös érdekû fõutak és a fenti módokhoz szükséges transzeurópai összeköttetések korszerûsítését, – a multimodális módot magában foglaló szállítások támogatása és fejlesztése, – a közös kutatási és fejlesztési programok támogatása, – a politika fejlesztésére és végrehajtására, többek között a szállítási ágazat privatizációjára irányuló jogszabályi és intézményi keretek létrehozása.

Source: https://magyarkozlony.hu/hivatalos-lapok/02292c5b69d9f875784f86dcee33d88efa83b267/dokumentumok/ca96975a3f787423e012749c1775d46df973798f/letoltes